钦定古今图书集成/明伦汇编/氏族典/第383卷 > 李虔
## 钦定古今图书集成/明伦汇编/氏族典/第383卷 > 李虔

按《魏书李宝传》：“彦弟虔，字叔恭。太和初，为中书学生，
迁秘书中散，转冀州骠骑府长史。世宗初，迁太尉从
事中郎，出为清河太守。属京兆王愉反，虔弃郡奔阙。
事平，转长乐太守。延昌初，冀州大乘贼起，令虔以本
官为别将，迁后将军、燕州刺史。还为光禄大夫，出为
兖州刺史。追论平冀州之功，赐爵高平男。孝庄初，授”
特进、车骑大将军、仪同三司，又进号骠骑大将军、开
府仪同三司。永安三年冬，薨。